**EL PREMINI MASCULÍ DE DIADA AL PALAU BLAUGRANA**

Aquest passat diumenge, 6 de Març, una representació del Club Bàsquet Bellpuig, formada per l’equip Premini masculí, va participar de l’experiència “***Barça Rookies***”. L’expedició formada pels pares/mares, germans/germanes i familiars dels jugadors, van gaudir d’una tarda de bàsquet al Palau Blaugrana, on els components de l’equip van poder estar a peu de pista, veient com els jugadors Blaugranes realitzaven l’escalfament previ al partit, amb més nens d’altres entitats esportives. Posteriorment la plantilla blaugrana, es va fer una foto de grup amb cada representació.

Després de poder gaudir, tots plegats de la proximitat d’aquests jugadors d’alt nivell, que van ésser molt atents amb la mainada (activitat que no oblidaran fàcilment), vàrem procedir a gaudir del matx.

La il·lusió i excitació, dels més joves i no tan joves, es feia palesa a l’ambient. Sols calia veure la lluentor que desprenien els ulls i les rialles de felicitat d’orella a orella, que feien tots plegats. Com no podia ser d’altra manera, el jugador més aclamat per tots els assistents fou en Juan Carles Navarro.









 







